
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

ПРОТОКОЛ
от проведено обществено обсъждане на Проект на Програмата за управление на отпадъците (ПУО) на Община Златоград, 2021-2028 г.
На основание чл. 52 от Закона за управление на отпадъците, Община Златоград изготви Програмата за управление на отпадъците на Община Златоград, 2021-2028 г.

Проектът на нормативния акт, ведно с мотивите, е публикуван на интернет страницата на Община Златоград, панел „Обществени обсъждания“ (https://zlatograd.bg/aktualno/obiavi/proekt-na-programa-za-upravlenie-na-otpadatsite-na-obshtina-zlatograd-za-perioda-2021-2028-g). на 07.09.2022 г. 
В едномесечен срок от публикуването на проекта е предоставена възможност на всички заинтересовани лица да депозират писмени предложения, мнения и препоръки по него, на e-mail: ObA-zlatograd@zlatograd.bg или на адрес: гр. Златоград, ул. „Стефан Стамболов“ № 1, както и лично да ги внесат в Центъра за информационно и административно обслужване на Община Златоград, в рамките на работното време от 8:30 до 17:30 часа.

В законоустановения нормативен срок от публикуването на проекта на ПУО, не са депозирани писмени предложения, мнения и препоръки по проекта на програмата.
Заключения от проведеното обсъждане:

1. Програмата за управление на отпадъците на Община Златоград, 2021-2028 г. е изготвена в съответствие с Националния план за управление на отпадъците (НПУО) 2021-2028 г. и Методическите указания за разработване на общински/ регионални програми за управление на отпадъците, издадени със Заповед № РД-883/23.09.2021 г. на Министъра на околната среда и водите. В общинската програма са включени дейностите, свързани с отпадъците, изведени и приоритизирани на база идентифицираните проблеми, които ръководството на Община Златоград трябва да реши, за да се постигне екологосъобразното им управление. Разработването на програмата се явява един от най-важните инструменти за прилагането на законодателството по управление на отпадъците на местно ниво.

Настоящата програма за управление на отпадъците се разработва за периода 2021-2028 г. 

2. Програмата за управление на отпадъците на Община Златоград, 2021-2028 г. е изготвена на основание чл. 52 от Закона за управление на отпадъците.

Изготвил протокола:   

Яна Хаджиева
техн. ръководител дейност „Чистота”

Съгласувал протокола: 

Любомир Ангелов

Директор на дирекция ХД, Б,О и ООС

той и секретар на МКБППМН




В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

